बादशाह के सॉन्ग पर अंकल-आंटी ने किया जोरदार डांस, वायरल हुआ Video  
'पागल' सॉन्ग पर जमकर नाचे अंकल और आंटी
बादशाह ने सोशल मीडिया पर शेयर किया वीडियो
अंकल और आंटी का वीडियो सोशल मीडिया पर हुआ वायरल
मशहूर रैपर और सिंगर बादशाह (Badshah) के 'पागल (Paagal)' सॉन्ग का रंग हर किसी के ऊपर चढ़ा हुआ है. कभी इस गाने पर कोई डांस करते नजर आता है तो कभी कोई वीडियो बनाते दिखाई देता है. हाल ही में 'पागल (Paagal)' सॉन्ग पर एक अंकल और आंटी भी जबरदस्त डांस करते नजर आए. इस वीडियो को खुद बादशाह (Badshah) ने अपने इंस्टाग्राम एकाउंट से शेयर किया है, जिसने देखते ही देखते सोशल मीडिया पर खूब सुर्खियां बटोरी हैं. वीडियो में अंकल 'पागल (Paagal)' सॉन्ग के लीरिक्स पर डांस करने के साथ ही काफी अच्छे एक्सप्रेशंस भी दे रहे हैं. इस वीडियो को काफी पसंद किया जा रहा है.
Bohot hi sahi
A post shared by  GABRU GHATAK (@badboyshah) on Jul 31, 2019 at 7:04am PDT

इस वीडियो को अपने सोशल मीडिया एकाउंट से शेयर करते हुए बादशाह (Badshah) ने लिखा, "बहुत ही सही." बादशाह के अलावा कई बॉलीवुड कलाकारों ने भी इस पर कमेंट किया है. जहां एक तरफ 'सुपर 30' फेम एक्ट्रेस मृणाल ठाकुर ने वीडियो को क्यूट बताया तो वहीं दूसरे कलाकारों ने अंकल और आंटी के एक्सप्रेशंस की तारीफ की. बादशाह के सोशल मीडिया एकाउंट से शेयर हुए इस वीडियो को करीब 4 लाख से भी ज्यादा बार देखा जा चुका है. 

बता दें कि बादशाह (Badshah) के 'पागल (Paagal)' सॉन्ग ने जबरदस्त वीडियो, लिरिक्स और म्यूजिक के दम पर वर्ल्ड रिकॉर्ड बनाया था. इस गाने के जरिए बादशाह ने दक्षिण कोरिया के बीटीएस ग्रुप को भी पीछे छोड़ दिया था. यूट्यूब (YouTube) पर छाए इस सॉन्ग को अब तक करीब 10 करोड़ से भी ज्यादा बार देखा जा चुका है. इसके अलावा सॉन्ग 'शहर की लड़की' से भी बादशाह ने खूब धमाल मचाया था. अब वह 2 अगस्त को फिल्म 'खानदानी शफाखाना' के जरिए पर्दे पर भी नजर आने वाले हैं. इस फिल्म में सोनाक्षी सिन्हा मुख्य भूमिका में नजर आएंगी.